Huawei: Regler er skabt for at blive omskrevet

“Regler er skabt for at blive omskrevet”. Sådan inviterer Huawei til den franske. hovedstad, for at vise sin kommende topmodel, Huawei P30, frem for pressen. Det kommer til at ske den 26. marts ifølge et tweet fra kineserne. Dermed følger Huawei “traditionen”, da P20 også blev lanceret i Paris.

Skal man tage invitationen for gode varer, så kommer der fokus på kameraets zoom på P30. I hvert fald er den 10 sekunder lange teaser en lang serie af billeder fra den franske hovedstad – med zoomeffekt ud over det hele. Se den her:

Rules were made to be rewritten. Paris, 26.03.2019. #RewriteTheRules #HUAWEIP30 pic.twitter.com/hFzZI3pVYr
— Huawei Mobile (@HuaweiMobile) February 19, 2019

Det bliver som sædvanlig et hæsblæsende forår for Android-mobilerne. Så tidligt som i morgen aften går Samsung på scenen for at præsentere sine nye S10-topmodeller og søndag har Huawei lovet at vise sin første foldbare 5G-telefon frem for pressen. Dagen efter går det løs på Mobile World Congress i Barcelona – og så er Huawei altså klar igen knapt tre uger senere med lanceringen af P30.

Læs også vores smugkig på de nye telefoner, der kommer på Mobile World Congress.

iNPUT er, naturligvis, til stede under både Samsungs Unpacked-event og under Mobile world Congress i Barcelona, så giv os et Like på vores Facebookside , hvis du vil have nyheder fra begivenhederne direkte i dit nyhedsfeed.

Huawei: Regler er skabt for at blive omskrevet